Document ID: 32006R1242

UREDBA KOMISIJE (ES) št. 1242/2006
z dne 17. avgusta 2006
o spremembi Uredbe (ES) št. 1555/96 o predpisih glede uporabe dodatnih uvoznih dajatev za sadje in zelenjavo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (1), in zlasti člena 33(1) Uredbe,
ob upoštevanju naslednjega:
(1)
Člen 33(1) Uredbe (ES) št. 2200/96 jasno določa pogoje, ki morajo biti izpolnjeni, da Komisija lahko naloži dodatne uvozne dajatve. Zaradi jasnosti in pravne varnosti je treba isto besedilo uporabiti tudi v členu 3(1) Uredbe Komisije (ES) št. 1555/96 z dne 30. julija 1996 o predpisih glede uporabe dodatnih uvoznih dajatev za sadje in zelenjavo (2).
(2)
Uredba (ES) št. 1555/96 določa nadzor uvoza proizvodov, naštetih v Prilogi k Uredbi. Ta nadzor je treba izvajati v skladu s pravili iz člena 308d Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (3).
(3)
Za namen člena 5(4) Sporazuma o kmetijstvu (4), sklenjenega na urugvajskem krogu večstranskih trgovinskih pogajanj, in glede na zadnje podatke, ki so na razpolago za leta 2003, 2004 in 2005, je treba sprožitvene ravni za dodatne dajatve za jabolka prilagoditi.
(4)
Uredbo (ES) št. 1555/96 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo -
SPREJELA NASLEDNJO UREDBO:
Člen 1
Člen 3(1) Uredbe (ES) št. 1555/96 se nadomesti z naslednjim:
„1. Če se ugotovi, da za enega od proizvodov in enega od obdobij iz te priloge količina, ki je sproščena v prost promet, presega ustrezno sprožitveno količino, Komisija naloži dodatno dajatev, razen če ni verjetno, da bi uvoz povzročil motnje na trgu Skupnosti ali če bi bile posledice nesorazmerne z zastavljenim ciljem.“
Člen 2
Priloga k Uredbi (ES) št. 1555/96 se zamenja z besedilom Priloge k tej uredbi.
Člen 3
Ta uredba začne veljati na dan objave v Uradnem listu Evropske unije.
Uporablja se od 1. septembra 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. avgusta 2006

Labels: 3
17
15